Anteater

Anteater ( Formikomanĝulo, ankaŭ konata kiel The Anteater en Britio kaj Ameisenbär en Germanio) estas arkada videoludo desegnita de Chris Oberth kaj eldonita en 1982 fare de Tago Electronics.Anteater ĉe Arcade History La ludanto direktas la langon de la samnoma besto tra labirinto, retirante ĝin kiam danĝeroj proksimiĝas. 

Kvankam la arkada ludo ne estis sukceso, ĝi naskis plurajn rektajn klonojn por hejmaj komputiloj, inkluzive de Oils Well (1983) fare de Sierra, pli konata ol la originalo. Oberth verkis Apple II-version de sia propra ludo por Datamost, sub alia titolo.

 Ludomaniero 
La ludanto kontrolas formikomanĝulon, kiu etendas sian langon tra labirinta formikejo serĉante formikojn. Nur la pinto de la lango povas manĝi formikon. Se formiko tuŝas alian parton de la lango, tiam la ludanto perdas vivon. Premante la duan butonon rapide retiras la langon el la formikomanĝulo.

Vermoj estas manĝeblaj nur de malantaŭe. Manĝante reĝinajn formikojn ĉe la plej malsupra parto de la nesto provizore forigas ĉiujn formikojn kaj vermojn sur la ekrano. Post kiam la suno trapasas la ekranon kaj nokto falas, araneo aperas. La araneo supreniras laŭ la lango de la formikomanĝulo, mortigante lin se ĝi atingas la pinton.

La celo estas manĝi ĉiujn larvojn antaŭ ol la tempo finiĝas, tiel malplenigante la ekranon. Ĉiu larvo valoras 10 poentojn. Ĉiu formiko valoras 100 poentojn, dum manĝado de vermo valoras 200. Reĝaj formikoj valoras 1 000. Post perdi vivon aŭ fini nivelon, oni ricevas bonuson de 10 poentoj por ĉiu manĝita formiko, multobligita de la nombro da manĝitaj vermoj (ekzemple: 5 formikoj kaj 2 vermoj = 50 x 2 = 100).

 Muziko 
Inter niveloj, Anteater ludas « En la halo de la montoreĝo » fare de la norvega komponisto Edvard Grieg. Je la komenco de ĉiu nivelo, oni aŭdas mallongan fragmenton de Ranz des Vaches, la tria parto de la uverturo de Wilhelm Tell.

 Adaptoj 
La ludo estis adaptita por Atari 2600 fare de Mattel en 1983, sed neniam eldonita.Anteater ĉe Atari Protos Neniuj pliaj oficialaj adaptoj estis publikigitaj, sed la ludo Ardy The Aardvark (1983) fare de Datamost, preskaŭ identa, estis verkita por Apple II de la kreinto de Anteater, Chris Oberth.Interview with Programmer Christian Oberth - part 2: The classic programming years , Alan Hewston, Retrogaming Times, numero 24, majo 2006 (citita la 29-an de oktobro 2011) Tiu ludo estis konvertita por Commodore 64 kaj 8-bitaj Atari-komputiloj fare de Jay Ford.

 Influo 
La hejma klono de Sierra, Oil's Well (1983), estis refarita por temi pri naftoborado kaj estis forte reklamata. Ĝi inspiris siajn proprajn klonojn: Pipeline Run por Commodore 64 en 1990Pipeline Run ĉe Lemon64 kaj Oilmania por Atari ST kaj Amiga en 1991 kaj 1992, respektive. Aliaj klonoj de Anteater estas Aardvark (1986) fare de Bug-Byte, Jack the Digger (1986) por 8-bitaj Atari-komputiloj kaj Diamond Mine (1984) kaj Diamond Mine II (1985) ambaŭ fare de Blue Ribbon.

La nuna mondrekordo pri poentaroj en la arkada versio apartenas al Maria Blasucci.

 Referencoj 

 Eksteraj ligiloj 
Anteater ĉe MobyGames ()

Kategorio:Videoludoj aperintaj en 1982
Kategorio:Videoludoj de Stern
Kategorio:Arkadaj videoludoj
Kategorio:Labirintaj videoludoj
Kategorio:Videoludoj pri insektoj
Kategorio:Videoludoj kreitaj en Usono